དེ་བཞིན་གཤེགས་པའི་སྙིང་པོ་བསྟན་པ་ཞེས་བྱ།
བའི་བསྟན་བཅོས།།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།ཐོག་མེད་གྱུར་ཀྱང་ཐ་མ་དང་ལྡན་པ།།རང་བཞིན་གྱིས་དག་རྟག་པའི་ཆོས་ཅན་ནི།།

ཐོག་མེད་སྦུབས་ཀྱིས་བསྒྲིབ་ཕྱིར་མི་མཐོང་སྟེ།།དཔེར་ན་གསེར་གྱི་གཟུགས་ནི་སྒྲིབ་པ་བཞིན།།ཞེས་གསུངས་སོ།།ཐོག་མ་མེད་པའི་དུས་ཀྱི་ཁམས།།ཆོས་རྣམས་ཀུན་གྱི་གནས་
ཡིན་ཏེ།།དེ་ཡོད་པས་ན་འགྲོ་ཀུན་དང་།།མྱ་ངན་འདས་པའང་ཐོབ་པ་ཡིན།།སེམས་ཅན་རྣམས་ནི་སངས་རྒྱས་ཉིད།།འོན་ཀྱང་བློ་བུར་དྲི་མས་བསྒྲིབ།།དེ་ཉིད་གསལ་ན་།
སངས་རྒྱས་སོ།།ཞེས་རྒྱུད་ལུང་ངོ་།།དེ་ལ་ཐོག་མེད་ཅེས་བྱ་བ།།དེ་བས་སྔོན་ན་མེད་པ་ཉིད།།དུས་ནི་སྐད་ཅིག་དེ་ཉིད་དེ།།གཞན་ནས་རྒྱུད་དེ་འོངས་པ་མིན།།ཁམས་ནི།།
བྱེད་པོ་མེད་ཀྱང་ནི།།རང་མཚན་འཛིན་པས་དེ་སྐད་བརྗོད།།ཆོས་ནི་འཁོར་དང་མྱ་ངན་འདས།།གཉིས་སུ་སྣང་ལ་བཤད་པ་སྟེ།།མ་རིག་བག་ཆག་ས་ཞེས་བྱ།།ཡང་དག
རྟོགས་དང་ཡང་དག་མིན།།འདུ་བྱེད་གཡོ་བ་བསྐྱེད་རྒྱུ་ཡིན།།རྒྱུ་ཡི་རྐྱེན་ཏེ་ཀུན་གཞིར་བཤད།།གནས་ནི་རྒྱལ་བའི་སྙིང་པོ་སྟེ།།ཡང་དག་མ་ཡིན་ཀུན་རྟག་ནི།།སེམས
ཀྱི་དག་པ་ལ་རབ་གནས།།དག་པ་དེ་ཉིད་ད་ལྟར་ཡོད།།ཡོད་ཀྱང་མ་རིག་ཀུན་རྟོག་གིས།།མི་མཐོང་ཕྱིར་ན་འཁོར་བ་ཡིན།།དེ་ཉིད་བསལ་ན་མྱ་ངན་འདས།།དེ་ལ་ཐ་མའི

ཐ་སྤྱད་བྱས།།ཐོག་མཐའ་ཀུན་རྟོག་ཉིད་ལ་བརྟེན།།འདུ་བྱེད་རླུང་དང་འདྲ་བ་ཡིས།།ལས་དང་ཉོན་མོངས་བསྒྲུབ་པ་སྟེ།།དེ་ཡིས་ཕུང་པོ་ཁམས་སྐྱེ་
མམཆེད།།གཉིས་སྣད་ཆོས་ཀུན་སྟོན་པ་ཡིན།།དེ་ལ་བླང་དོར་བྱེད་མཁན་འཁྲུལ།།རང་སྣང་དོར་བས་གང་ཏུ་འགག།རང་སྣང་བླངས་པས་ཅི་ཞིག་འབྱུང་།།གཉིས་འཛིན་རྫུན་
པ་མ་ཡིན་ནམ།།དེ་ཤེས་གཉེན་པོར་གསུངས་མོད་ཀྱང་།།གཉིས་མེད་རྟོགས་དེ་བདེན་པ་མིན།།རྟོག་མེད་རྟོགས་པར་འགྱུར་བའི་ཕྱིར།།གཟུགས་སོགས་ཆ་ཕྱེས་སྟོང་རྟོགས
པ།།ཁྱོད་རང་འཁྲུལ་པ་མ་ཡིན་ནམ།།འོན་ཀྱང་བདེན་ཞེན་བཀག་ཕྱིར་གསུངས།།ཐམས་ཅད་བདེ་ན་མི་ན་རྫུན་མིན་ཏེ།།ཆུ་ཟླ་བཞིན་དུ་མཁས་རྣམས་འདོད།།ཐ་མལ་ཤེས་
པཔ་དེ་ཉིད་ལ།།ཆོས་དབྱིངས་རྒྱལ་བའི་སྙིང་པོ་ཟེར།།བཟང་དུ་འཕགས་པས་བཏང་བ་མེད།།ངན་དུ་སེམས་ཅན་གྱིས་མ་བཏང་།།ཐ་སྙད་དུ་མ་བརྗོད་མོད་ཀྱང་།།རྗོད་པས
དེ་ཡི་དོན་མི་ཤེས།།དེ་ཉིད་མ་འགགས་རོལ་པ་ལ།།ཡོན་ཏན་དྲུག་ཅུ་རྩ་བཞི་པོ།།རག་པ་ཡིན་ཏེ་རེ་རེ་ལའང་།།བྱེ་བ་ཕྲག་རེར་གསུངས་པ་ཡིན།།གནས་དང་གནས་མིན་།

ལས་ཤེས་དང་།།རྣམ་སྨིན་ཁམས་དང་དབང་པོ་དང་།།མོས་པ་མཁྱེན་དང་ཀུན་འགྲོ་བའི།།ལམ་དང་བསམ་གཏན་ལྷ་ཡི་མིག།གནས་རྗེས་དྲན་དང་ཞི་བ་ནི།།སྟོབས་བཅུའོ།།
དེ་དེ་རྟེན་མི་འཇིགས་བཞི།།ཆོས་ཀུན་བྱང་ཆུབ་གནས་སྟོན་དང་།།ལམ་དང་འགོག་སྟོན་རྩོད་མེད་ཉིད།།རྒྱུ་དེས་མ་འཁྲུལ་ཅ་ཅོ་མེད།།དྲན་པ་མ་ཉམས་རྟག་མཉམ་བཞག།
འདུ་ཤེས་སྣ་ཚོགས་མི་མངའ་དང་།།མ་བརྟགས་བཏང་སྙོམས་མེད་པ་དང་།།འདུན་པབརྩོན་འགྲུས་དྲན་པ་དང་།།ཏིང་འཛིན་ཤེས་རབ་རྣམ་གྲོལ་གྱི།།ཡེ་ཤེས་མཐོང་བ་མི་ཉམས
།།ལས་རྣམས་ཡེ་ཤེས་སྔོན་འགྲོ་དང་།།དུས་ལ་སྒྲིབ་མེད་བཅོ་བརྒྱད་དེ།།སོ་གཉིས་ལྡན་པ་ཆོས་སྐུ་ཡིན།།ད་ལྟ་དེ་ལ་འགལ་བར་བྱེད།།ཡིན་ལ་ཡིན་བཞིན་མ་ངེས་པས།།།
མེད་ལ་ཡོད་རྟོག་ཀུན་བརྟགས་བྱས།།དེས་བསྐྱེད་རྟོགས་དེ་གཞན་དབང་ཡིན།།ཡོངས་སུ་གྲུབ་པ་མ་ཤེས་པས།།རང་གི་བྱས་པས་གཟིངས་པ་སྟེ།།ཀྱེ་མ་ཆོས་སྐུའི་ཡོན་ཏན་འདི།།།
དེན་པའི་རྟོག་པ་བདེན་ཤེས་ཡིན།།ད་ལྟ་ནུས་པ་ཆུང་བ་དེ།།བདེན་ཤེས་བོར་ནས་མི་བདེན་བཟོས།།དེ་ལ་རྗེས་འབྲང་གཡོས་པས་ལེན།།ད་ནི་ཡིན་ལ་ཡིན་བཞིན་དུ།།ཤེས

གྱིས་དེ་ལ་ནུས་པ་ཐོབ།།འདི་ལ་བསལ་བྱ་ཅི་ཡང་མེད།།གཞག་པར་བྱ་བ་ཅུང་ཟད་མེད།།ཡང་དག་ཉིད་ལ་ཡང་དག་ལྟ།།ཡང་དག་མཐོང་ན་རྣམ་པར་གྲོལ
རྣམ་དབྱེར་བཅས་པའི་མཚན་ཉིད་ཅན།།བློ་བུར་དག་གི་ཁམས་སྟོང་གིས།།རྣམ་དབྱེར་མེད་པའི་མཚན་ཉིད་ཅན།།བླ་མེད་ཆོས་ཀྱིས་སྟོང་མ་ཡིན།།དེ་ལ་གཟུགས་སྐུ་གཉིས
ང་བཞིན།།སུམ་ཅུ་རྩ་གཉིས་མཚན་དཔེ་བྱད།།ཐོབ་པའི་ཡོན་ཏན་རང་ལུས་ཏེ།།ལུས་དེ་བདག་དང་ཕྱ་དབང་ཕྱུག།ཚངས་དང་ཕྱི་རོལ་བདེན་པའི་རྡུལ།།ཕག་ན་མོ་ཡིས་བྱས།
པ་མིན།།སྒོ་ལྔ་གཟུང་དང་འཛིན་པ་ཡི།།རྣམ་འགྱུར་མ་དག་དེ་སྦྱངས་པས།།དེ་ཚེ་ཐོབ་པར་ཐ་སྙད་བྱས།།དེ་བས་རྩ་རླུང་ཐིག་ལེ་རྣམས།།དག་པ་དག་པའི་གཟུགས་སྐུ་སྟེ།།།
མ་སྦྱང་མ་དག་གཟུགས་སྐུའོ།།དཔེར་ན་ཤུན་བཅས་བཻ་ཌཱུཪྻ།།དེ་ལ་ཡོན་ཏན་མི་སྣང་དང་།།རེ་བ་བ་ཚྭའི་ཆུས་སྦྱོང་དང་།།སྐྱུར་པོ་ལྔ་བས་སྦྱོད་བ་དང་།།ཆུ་གཙང་ཀ་ཤའི་ཀས་སྦྱོང་
ནས།།དག་དེ་ནོར་བུ་དགོས་འདོད་འབྱུང་།།དེ་བཞིན་སེམས་ཀྱི་བཻ་ཌཱུཪྻ།།ཉོན་མོངས་ཤེས་བྱ་སྙོམས་འཇུག་གི།ཤུན་པ་གསུམ་པོ་སྦྱང་བའི་ཕྱིར།།ཚོགས་སྦྱོར་མ་དག་ས་བདུན

དང་།།དག་པའི་ས་གསུམ་ལ་རབ་སྤྱོད།།ཡང་དག་མ་ཡིན་ཀུན་རྟོག་དེ།།དག་པའི་ཀུན་རྟོག་དང་སྤྱད་པས།།ཤིང་གཉིས་ཚིག་བཞིན་ཀུན་རྟོག་བྲལ།།སྤངས་གཉེན་དེ་བཞིན
ཉིད་རྟོགས་དང་།།འབྲས་བུའི་མཚན་འཛིན་བཞི་བྲལ་བ།།དེ་ཚེ་ནམ་མཁའི་སྒྱུ་ཅན་ལ།།མཚན་གྱི་མེ་ཏོག་རྒྱས་པར་འགྱུར།།མ་དག་མ་དག་དག་པ་དང་།།ཤིན་ཏུ་རྣམ་དག་གོ།།
རིམ་བཞིན།།སེམས་ཅན་བྱང་ཆུབ་སེམས་དཔའ་དང་།།དེ་བཞིན་གཤེགས་པའི་གནས་སྐབས་གསུམ།།བརྗོད་ཀྱང་སངས་རྒྱས་གསར་སྐྱེས་མིན།།ཅི་ལྟར་སྔ་བཞིན་ཕྱིས་དེ་
བཞིན།།མི་འགྱུར་སངས་རྒྱས་སྙིང་པོ་ཡིན།།འགྱུར་བ་དྲི་བྲལ་དེ་ལ་བརྗོད།།གང་དག་ལྟ་ངན་ཞུགས་པ་རྣམས།།སངས་རྒྱས་ཡོན་ཏན་རྒྱུ་མེད་དང་།།ཡང་ན་རང་མིན་ཕྱི་རོལ་གྱིས
རྒྱུ་རྐྱེན་གྱིས་བསྐྱེད་རྟོགས་པ་ནི།།ཕྱི་རོལ་རྟག་ཆད་ཁྱད་ཅི་ཡོད།།འདུ་བྱེད་སྐད་གཅིག་སྐྱེ་འགག་སྣང་།།མ་དག་འདུ་བྱེད་དག་དང་མཚུངས།།གལ་ཏེ་དེ་ལྟ་མ་ཡིན་ན།།
གཟུགས་སྐུའི་ཕྲིན་ལས་རྒྱུན་ཆད་འགྱུར།།འོན་ཀྱང་འདུ་བྱེད་མིང་མི་བརྗོད།།སོ་སོར་རྟོགས་པའི་ཡེ་ཤེས་ཀྱི།།འབྱུང་བ་ཆེ་སོགས་རང་བཞིན་གང་།།འཛིན་བཅས་ངོ་བོ་ནུས་

ལྡན་སྟོན།།འཁྲུལ་དང་མ་འཁྲུལ་གཉིས་པོ་ཡང་།།སྣང་བར་ཁྱད་པར་ཅི་ཡང་མེད།།གཉིས་འཛིན་ཡོད་མེད་ཁྱད་པར་ཡིན།།གལ་ཏེ་དེ་ལྟ་མ་ཡིན་ན།།རྒྱལ་བའི་ཕྲིན་ལས་རྩི་ལྟར་
འའཇུག།ཡིད་བཞིན་ནོར་སོགས་དཔེ་བརྗོད་པ།།རྟོག་པ་མེད་པའི་ནུས་སྟོན་པར།།བཤད་ཀྱིས་གཞན་རྒྱུད་ཁོ་ན་མིན།།ཡིན་ན་གཞན་རྒྱུད་ཡེ་ཤེས་འགྱུར།།འདོད་ན་ཡེ་ཤེས་འཁྲུལ་པར་འགྱུར།།
གལ་ཏེ་རང་སྣང་འཛིན་ཡིན་ཞེས།།འདོད་ན་མེ་ལོང་སྣང་བ་ཡང་།།འཛིན་པའི་རྣམ་རྟོག་ཅན་དུ་འགྱུར།།སེམས་ཅན་འཁྲུལ་པ་ཅི་སྙེད་པ།།ཡེ་ཤེས་ཡུལ་དུ་སྣང་གྱུར་ཀྱང་།།ཡེ་ཤེས་འཁྲུལ་པས་གོས་པ
མིན།།དཔེར་ན་མཁའ་ལ་འབྱུང་ཆེན་རྣམས།།སྐྱེ་འགག་སྦྲང་ཡང་ནམ་མཁའ་ལ།།གོས་མིན་སྐྱེ་དང་འགག་པ་མེད།།རྒྱལ་བའི་ཡེ་ཤེས་སེམས་ཅན་ལ།།ཞུགས་ཀྱང་དེ་བཞིན་གོས་པ་མེད།།འདི་ལ
འཁྲུལ་པའི་མིང་མི་བརྗོད།།བྱ་བ་གྲུབ་པ་ཞེས་སུ་བརྗོད།།སྒྲིབ་གསུམ་དག་པར་གནས་པའི་ཡིད།།མཉམ་པ་ཉིད་དེ་ཞི་བའང་ཡིན།།བྱམས་དང་ཐུགས་རྗེ་ཆེ་ལྡན་པས།།ཡོངས་སྤྱོད་རྫོགས་སོགས་དེ
ལ་སྣང་།།ལ་ལ་སངས་རྒྱས་ཐོབ་པའི་ཚེ།།ཐེག་དམན་མཚུངས་གྱུར་དགག་ཕྱིར་བརྗོད།།ཡེ་ཤེས་རྟག་པ་གསུམ་ཡིན་ཏེ།།རང་བཞིན་རྟག་པ་ཆོས་ཀྱི་སྐུ།།རྒྱུན་གྱིས་རྟག་པ་ལོངས་སྤྱོད་རྫོགས།།རྒྱུན་མི

ཆད་པ་སྦྲུལ་སྐུ་ཡིན།།དེ་ལ་མི་རྟག་གསུམ་ཡོད་དེ།།བློ་བྱས་སྟོང་པརྟག་པ་མིན།།གཡོ་བའི་རྟོག་ཡིད་རྟག་པ་མིན།།ཚོགས་དྲུག་འདུས་བྱས་རྟག་པ་མིན།།འོན་ཀྱང་དེ་ལ་རྟག་གསུམ་ཡོད།།མི་རྟག་གསུམ་པོ་བྲི།།
་སྟེ།།རྟག་པ་གསུམ་པོ་ཡེ་ཤེས་ཉིད།།མུ་སྟེགས་བདག་དང་མཚུངས་མིན་ཏེ།།ཡིད་ཀྱིས་བཏགས་དང་མ་བཏགས་ཕྱིར།།ཉན་རང་ཞི་དང་མཚུངས་མིན་ཏེ།།གཟུགས་སྐུའི་ཡོན་ཏན་ཀུན་སྟོན་ཕྱིར།།སེམས
ན་ལུས་དང་མཚུངས་མིན་ཏེ།།ཟག་བཅས་རྐྱེན་གྱིས་མ་བསྐྱེད་ཕྱིར།།ཕྱིར་ལ་ལྡོག་པར་མི་འགྱུར་ཏེ།།ཡིན་ལ་ཡིན་བཞིན་མངོན་གྱུར་ཕྱིར།།དྲི་མ་ལྡང་བ་གཏན་མེད་དེ།།ཐ་དད་ཀུན་རྟོག་བྲལ་བའི་ཕྱིར།།
་ཕྱིར་སེམས་ཉིད་སངས་རྒྱས་འདི།།ད་ལྟར་ཡོད་ཀྱང་མ་ཤེས་སོ།།གང་ཚེ་རྟོགས་པ་དེ་ཡི་ཚེ།།ཇི་ལྟར་ལྷགས་ལ་ཚ་བ་དང་།།མིག་ལ་རབ་རིབ་ཞི་བ་ལྟར།།སངས་རྒྱས་སེམས་དང་ཡེ་ཤེས་ལ།།ཡོད
ང་མེད་པར་མི་བརྗོད་དོ།།དམ་པའི་དོན་དུ་སྐྱེ་མེད་ཕྱིར།།དེ་ཉིད་དུ་ནི་གྲོལ་བའང་མེད།།མཁའ་བཞིན་སངས་རྒྱས་དེ་བཞིན་ཏེ།།སེམས་ཅན་དང་ནི་མཚན་ཉིད་གཅིག།ཚུལ་རོལ་ཕ་རོལ་སྐྱེ་མེད་པས།།
རང་བ་བཞིན་མྱ་ངན་འདས་པའང་མེད།།དེ་ཕྱིར་འདུས་བྱས་མངོན་པར་སྟོང་།།ཀུན་མཁྱེན་ཡེ་ཤེས་སྤྱོད་ཡུལ་ཡིན།།ཕྲ་ཕྱིར་ཐོས་པའི་ཡུལ་མིན་ལ།།དོན་དམ་ཕྱིར་ན་བསམ་པའི་མིན།།ཆོས་ཉིད་ཟབ་ཕྱིར་འཇིག

རྟེན་པའི།།བསྒོམ་པ་ལ་སོགས་ཡུལ་མ་ཡིན།།རང་རིག་ཡེ་ཤེས་སྤྱོད་ཡུལ་ཏེ།རང་བྱུང་དད་པས་དོན་དམ་བསྐྱེད།།ཀྱེ་མཚུལ་འདི་མ་རྟོག་པས།།བྱིས་པ་འཁོར
པའི་རྒྱ་མཚོར་བ་ཁྱམས།།སྲུབ་པ་ཆེན་པོ་འཇམ་དཔལ་དབྱངས།།བྱམས་པ་སྤྱནརས་གཟིགས་དབང་གིས།།མཐུ་ཡིས་རང་བྱུང་རྡོ་རྗེས་བྲིས།།འགྲོ་ཀུན་སངས་རྒྱས
སྙིང་པོ་འདི།།མཐར་ཕྱིན་མ་ནོར་ཤེས་པར་ཤོག།སངས་རྒྱས་ཀྱི་སྙིང་པོ་གཏཊལ་དབབ་པ་རྡོ་རྗེ་ཐེག་པའི་སྙིང་པོ་རྫོགས་སོ།།།།ཤུ་བྷཾ།ཨོཾ་སྲསྟི།ཐུགས་བསྐྱེད་རྨད
བྱུང་དོན་ཀུན་གྲུབ་པ་ཡིས།།རྣམ་གསུམ་ཆོས་མཐར་རྣམ་པར་གྱེས་པ་ལས།།གསང་ཆེནབྱེ་རྒྱོཟབ་མོའི་དོན་པསྡུས་སྙིང་པོ་འདི།།ཀརྨའི་ཆོས་སྐུར་ཡི་གེའི་ཕྱི་མོ་བསྐྲུན།།འདི་མཚོན
དགེ་བས་མརྒན་ཡིད་ཅན་ཀུན།།མ་རིག་དུག་ལྔའི་ལོག་རྟོག་རང་གྲོལ་ནས།།སྐུ་དང་ཡེ་ཤེསཕྲིན་ལས་འབད་མེད་པར།།ཀུན་བཟང་གདོད་མའི་རྒྱལ་སར་རབ་གཤེགས་ཤོག།དགེའོ།།